പെരുമ്ബെട്ടിയില് പട്ടയം ലഭ്യമാക്കും റാന്നി: പെരുമ്ബെട്ടിയിലെ കൈവശ കര്ഷകര്ക്ക് പട്ടയം അടിയന്തര പ്രാധാന്യത്തോടെ ലഭ്യമാക്കുമെന്ന് മന്ത്രി കെ.രാജന് പറഞ്ഞു. നിയമസഭയില് അഡ്വ .പ്രമോദ് നാരായണ് എം.എല്.എ യുടെ സബ് മിഷന് മറുപടി നല്കുകയായിരുന്നു അദ്ദേഹം. 2018 ല് കൈവശ ഭൂമിക്ക് പട്ടയം ലഭ്യമാക്കണമെന്ന ജനങ്ങളുടെ പരാതിയെ തുടര്ന്ന് വനം, റവന്യു വകുപ്പുകള് സംയുക്തമായി പ്രശ്നം ഉന്നയിക്കുന്ന സ്ഥലത്തിന്റെ 85 ശതമാനവും സര്വേ നടത്തിയിരുന്നു .1958ലെ നോട്ടിഫിക്കേഷന് പ്രകാരം റീ സര്വേ നടത്തി 2019 മാര്ച്ച് 6 ന് ഇറങ്ങിയ ഇടക്കാല റിപ്പോര്ട്ടില് ജനങ്ങള് താമസിക്കുന്ന സ്ഥലം വനഭൂമിയുടെ ജണ്ടയ്ക്ക് പുറത്താണ് എന്ന് കണ്ടെത്തിയതാണ്. സര്വേ നടത്താതെ അവശേഷിക്കുന്ന 12 ശതമാനം സ്ഥലം ജനങ്ങളുടെ കൈവശഭൂമി അല്ല .രണ്ട് റിസര്വ് ഫോറസ്റ്റുകളുടെ ഇടയിലൂടെ പോകുന്ന കല്ലുകളാണ് . വനംവകുപ്പ് ഇപ്പോള് പറയുന്ന 1958 നോട്ടിഫിക്കേഷന് പ്രകാരം ഉള്ള സ്കെച്ച് ലഭ്യമാക്കണമെന്നും പറഞ്ഞിരുന്നു. എന്നാല് അത് ഇതുവരെ കണ്ടെത്താന് അവര്ക്ക് സാധിക്കുന്നില്ല . ഡിപ്പാര്ട്ട്മെന്റാണ് ഇത്തരത്തിലുള്ള സ്കെച്ച് ലഭ്യമാക്കേണ്ടത് .രണ്ടുവര്ഷമായി ഇത് ലഭ്യമാകാത്ത സാഹചര്യത്തില് റീസര്വേയുടെയും 1958 ലെ നോട്ടിഫിക്കേഷന് പ്രകാരമുള്ള അതിര്ത്തി വിവരണത്തിന്റെയും അടിസ്ഥാനത്തില് സര്വേ പൂര്ത്തീകരിച്ച് ജനങ്ങളുടെ ഭൂമിയെ സംബന്ധിച്ച് അന്തിമ റിപ്പോര്ട്ട് നല്കി പട്ടയം അടിയന്തരമായി നല്കണമെന്ന് ആവശ്യം എംഎല്എ ഉന്നയിച്ചു. പെരുമ്ബെട്ടിയിലെ കൈവശ കര്ഷകരുടെ ഭൂമി വനഭൂമിക്ക് പുറത്താണെന്ന ഡി .എഫ്. ഒ യുടെ ഇടക്കാല റിപ്പോര്ട്ടിന്റെ അടിസ്ഥാനത്തില് 1963 ലെ ഭൂമി പതിവ് ചട്ടം പ്രകാരം പട്ടയം നിയമാനുസൃതം നല്കുന്നതിനുള്ള നടപടികള് സ്വീകരിച്ചിട്ടുണ്ട്. ശേഷിക്കുന്ന സ്ഥലത്തിന്റെ സര്വേ നടപടികള് കോഴിക്കോട് ജില്ലയിലെ മിനി സര്വേ ടീമിനെ നിയോഗിച്ചു പൂര്ത്തീകരിക്കാന് വനം റവന്യു വകുപ്പ് മന്ത്രിമാരുടെ സംയുക്ത യോഗത്തില് തീരുമാനിച്ചു.